УВАЖАЕМА Г-ЖО ВОЙЧЕВА,

Във връзка с изпратения от Вас е-mail, относно провеждане на консултации по разработеното „Задание за обхват и съдържание на екологична оценка на Интегрираната териториална стратегия за развитие на Северозападен регион за планиране от ниво 2 за периода 2021-2027г.“, правим следните бележки:

Документът, който сте изпратили е "Задание за обхват и съдържание на Екологична оценка". След завършване на Консултациите по него и отразяване на съответните бележки и препоръки, следва да се изготви Доклад за екологична оценка на стратегията.

В т.2.2. на Заданието, като Стратегически приоритети, специфични цели и съдържание на ИТСР на Северозападен регион за планиране от ниво 2 за период 2021-2027 г., е посочено, че Интегрираната териториална стратегия (ИТСР) на Северозападен регион за планиране от ниво 2 е средносрочен стратегически планов документ, който определя политическата, икономическата, пространствената и тематична рамка на развитие на региона в годините на новия програмен период 2021-2027 г., като Стратегията е разработена в съответствие с Националната концепция за пространствено развитие за периода 2013 - 2025 г. (Актуализация 2019 г.) и отчита предвижданията на секторните стратегии на регионално ниво в областта на икономическото развитие, здравеопазването, образованието, науката, социалните услуги, транспорта, водния сектор, енергетиката, широколентовите комуникации, туризма и околната среда.

Предвид горепосоченото, а именно, че ИТСР на Северозападния регион отчита предвижданията на стратегиите/плановете/програмите и в областта на енергетиката, следва в т. 3. на Заданието за обхвата и съдържанието на Екологичната оценка да се допълнят и съответните планове/програми/стратегии, които се отнасят за сектор енергетика и имат предвиждания на териториалния обхват на ИТСР на Северозападния регион за планиране от ниво 2 за периода 2021 – 2027 г.